Kyselylomake on saatavana kaikilla EU:n virallisilla kielillä (iiriä lukuun ottamatta), ja siihen voi vastata millä tahansa EU:n virallisista kielistä. Vastaajia kuitenkin kannustetaan kirjoittamaan mahdollisimman suuri osa vastauksista englanniksi.

Vastaamisen voi keskeyttää milloin tahansa ja jatkaa myöhemmin. Täytetystä kyselylomakkeesta voi vastauksen lähettämisen jälkeen ladata kopion itselleen.

Kyselylomakkeeseen voi liittää mukaan esimerkiksi virallisen kannanoton erillisenä liitetiedostona tai sen voi lähettää komission antamaan sähköpostiosoitteeseen.

Vastaukset julkaistaan tällä sivustolla. Jos vastaaja ei halua henkilötietojaan julkaistavan, vastaus voidaan julkaista nimettömänä. Jos vastaukseen liitetään asiakirja, se saatetaan julkaista sellaisenaan yhdessä vastauksen kanssa.

Euroopan komissio pyytää organisaatioita, jotka haluavat osallistua julkisiin kuulemisiin, rekisteröitymään EU:n avoimuusrekisteriin ja antamaan komissiolle ja suurelle yleisölle tietoja siitä, ketä ja mitä etuja ne edustavat. Samalla organisaatio sitoutuu noudattamaan rekisterissä määriteltyä hyvää edunvalvontatapaa. Jos organisaatio päättää olla antamatta näitä tietoja, Euroopan komission käytäntönä on, että kannanotot katsotaan henkilökohtaisiksi lausunnoiksi (kuulemismenettelyn vähimmäisvaatimukset KOM(2002) 704 ja komission tiedonanto Euroopan avoimuusaloitteen jatkotoimenpiteistä KOM(2007) 127, 21.3.2007).

Jos vastaat rekisteröidyn organisaation puolesta, ilmoita sille avoimuusrekisterissä annettu tunnistenumero. Vastauksen katsotaan tällöin edustavan kyseisen organisaation kantaa.

Jos edustamasi organisaatio ei ole vielä rekisteröitynyt, voit rekisteröidä sen nyt. Rekisteröitymisen jälkeen voit palata tälle sivulle ja osallistua kuulemiseen rekisteröityneen organisaation edustajana.

Järjestelmä tallentaa käyttäjän laitteelle kyselyvastauksen varmuuskopion, jotta tiedot säilyvät tallessa, jos esimerkiksi palvelinyhteydessä on ongelmia tai käyttäjän laitteen virta katkeaa vahingossa. Paikalliseen kopioon tallennetaan kysymysten ID-tunnukset ja vastausluonnokset. Kun käyttäjä on tallentanut vastausluonnoksen palvelimelle tai lähettänyt lopullisen vastauksensa, paikallinen kopio poistuu käyttäjän laitteelta. Kyselyn yhteydessä on valintaruutu ”Tallenna paikallinen varmuuskopio laitteellesi (poista toiminto käytöstä, jos käytät julkista tai jaettua tietokonetta)”, josta paikallisen tallennuksen voi poistaa käytöstä. Tällöin tietoja ei tallenneta käyttäjän laitteelle.

Ks. myös: Ohjeet kyselyyn osallistujille